# Jordi Adroer Iglesias

Jordi Adroer Iglesias (Barcelona, 5 de novembre de 1925 – 5 de març de 1973) fou un arquitecte racionalista català, que, com que visqué pocs anys, els seus projectes han quedat a l'ombra de l'arquitecte que fundà l'estudi Terradas Adroer, Robert Terradas i Via.

## Biografia

Jordi Adroer neix a Barcelona el 5 de novembre de 1925. Obté el títol d'aparellador el 1949 i el 1953 el d'arquitecte superior.
Després d'obtenir el doctorat guanya les oposicions a la càtedra de deontologia, legislació i valoracions de l'Escola Tècnica Superior d'Arquitectura de Barcelona i de l'Escola d'Aparelladors i Arquitectes Tècnics de Barcelona. Es dedica tant a la docència com als projectes, tant a títol personal com associat amb l'arquitecte Robert Terradas i Via. Del 1969 al 1972, a més, també fou membre de la junta de govern del Col·legi d'Arquitectes de Catalunya.
Però la seva carrera finalitza prematurament per un accident de trànsit ocorregut el 12 d'octubre de 1972 a Barcelona.
I, quan ja semblava que s'estava recuperant, tingué una complicació, per la qual morí el 5 de març de 1973.
Casat amb Anna Puig, tingué tres fills. Un d'ells, l'arquitecta Marta Adroer, des del bloc del seu estudi reivindica l'obra del seu pare.

## Projectes

La majoria dels seus projectes foren pel sector turístic dels anys seixanta.
El 1959 s'inicia la construcció de l'Hotel Gala (Via Augusta 112, Barcelona) que acaba el 1961. Actualment és un bloc d'apartaments.
La Casa RS és de 1960.
El càmping Costa Blanca (Cambrils) és un projecte conjunt amb Robert Terradas i Via, de 1962.
La Casa Puig (Castell i Platja d'Aro) és de 1963.
La Casa Fontfreda (Castell i Platja d'Aro) és un projecte de 1964. Està reconegut en el catàleg de béns a protegir del municipi. També s'inclou en el catàleg Docomomo International, registre d'edificis moderns que cal protegir.
Els edificis d'apartaments a Salou: Rocamar (1964-1965) i Ginette (1965-1966).
I, finalment l'edifici que li dona més renom, el realitza amb el seu soci Robert Terradas i Via: la seu del Col·legi Oficial de Metges de Barcelona. A finals de 1969 La Vanguardia en publica anuncis a tota plana i el 2015 es va incloure en les visites del 48h Open House Barcelona.

## Referències

* ↑ Terradas-Adroer. [Barcelona]: Col·legi d'Arquitectes de Catalunya, 2017, p. 1.
* 1 2 «Fallecimiento del doctor arquitecto don Jorge Adroer Iglesias». La Vanguardia 6-3-1973 [Consulta: 30 maig 2017].
* ↑ «El catedrático don Jorge Adroer Iglesias sigue en grave estado». La Vanguardia 18-10-1973 [Consulta: 30 maig 2017].
* ↑ «Fallecimiento del doctor arquitecto don Jorge Adroer Iglesias». La Vanguardia. 6-3-1973 [Consulta: 30 maig 2017].
* ↑ «Blog Sergi Serra & Marta Adroer Arquitectes». [Consulta: 30 maig 2017].
* 1 2 3 4 Arquitectura moderna y turismo : 1925-1965. Barcelona: Fundación DOCOMOMO Ibérico, 2004, p. 181-186. ISBN 8460929973.
* ↑ Barcelona : guia d'arquitectura moderna. Barcelona: Actar amb la col·laboració de l'Ajuntament de Barcelona, 2013, p. L11. ISBN 9788498504538.
* ↑ Jordi Adroer Iglesias, arquitecte (1925-1973)_Casa RS_1960. «Blog Sergi Serra & Marta Adroer Arquitectes». [Consulta: 30 maig 2017].
* ↑ Hem començat les obres de reforma i rehabilitació de la casa Fontfreda a Platja d'Aro. «Blog Sergi Serra & Marta Adroer Arquitectes». [Consulta: 30 maig 2017].
* ↑ 48 Open House 2015. El Col·legi de metges. Jordi Adroer + Robert Terradas. «Blog Sergi Serra & Marta Adroer Arquitectes». [Consulta: 30 maig 2017].

## Bibliografia

* Terradas-Adroer. [Barcelona]: Col·legi d'Arquitectes de Catalunya, 2017, p. 1.
* «Reseña del nuevo edificio del Colegio Oficial de Médicos en el Paseo de la Bonanova, Barcelona». TA temas de arquitectura y urbanismo, 117, 1967, pàg. 36-42.
* Serra Casals, Sergi ; Marta Adroer Puig. "La obra turística de Jordi Adroer Iglesias en la costa catalana". Arquitectura moderna y turismo : 1925-1965. Barcelona: Fundación DOCOMOMO Ibérico, 2004, p. 181-186. ISBN 8460929973.